OpenLLM-France/wikimedia huggingface dataset:
# Little Miss Sunshine

Little Miss Sunshine (euskaraz Eguzki-Printz Andere Txikia) 2006ko Jonathan Dayton eta Valerie Faris estatubatuar zinema zuzendarien road movie filma bat da. Bertan Greg Kinnear, Steve Carell, Toni Collette, Paul Dano, Abigail Breslin eta Alan Arkin aktoreek antzeztu zuten.
Filma honek Jatorrizko gidoi onenaren Oscar Saria (Michael Arndt) eta Gizonezko bigarren aktore onenaren Oscar Saria (Alan Arkin) irabazi zituen.
2006ko uztailaren 26a Sundanceko Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Krisian dagoen estatubatuar familia bat edertasun lehiaketa bateruntz doa. Olive (Abigail Breslin), 7 urteko alaba gazteak Little Miss Sunshine deritzon edertasun lehiaketan parte hartzea amets du, urte hartan Kalifornian ospatzen delarik. Bere familia Albuquerque (Mexiko Berria) hirian bizi denez, erdipurdiko Volkswagen furgoneta zahar batean senide guztiak neskatoarekin batera joango dira.
Bidaian denen arteko elkarbizitza zaila da, bakoitzak bere iraganeko istorioak, bitxikeriak eta izaera ezberdinak baidituzte, baina Sheryl amak (Toni Collette) giro ona egon dadin saiatuko da. Oliveren aita (Greg Kinnear) diruz gaizki dabilen arrakasta gutxiko plazagizona da. Neskatoaren anai nerabea (Paul Dano) Nietzschen mireslea eta Honela mintzatu zen Zaratustra liburuaren irakurlea da, bere buruari ixilik egon eta inorrekin ez mintzatzeko zina egin diolarik. Aitona (Alan Arkin) aldiz, heroinazalea da eta Sherylen anaia, bere ikasle batekin maitasun harreman bat hautsi ondoren bere buruaz beste egiten saiatu den irakaslea eta Proust filosofoaren idazlanetan aditua. Neskatoa bera bere senitartekoekin batera oso mugitua izango den bidai bati ekingo dio.

## Aktoreak

* Abigail Breslin: Olive Hoover.
* Greg Kinnear: Richard Hoover.
* Toni Collette: Sheryl Hoover.
* Steve Carell: Frank Ginsberg.
* Alan Arkin: Edwin Hoover.
* Paul Dano: Dwayne.

## Kanpo estekak

* Little Miss Sunshine filmaren iragarkia ikusgai. Youtube.com (Ingelesez)
* Little Miss Sunshine filmaren IMDBko fitxa irakurgai (Ingelesez)
* Filmaren webgune ofiziala (Ingelesez)
* Datuak: Q192073
# Little Old New York

Little Old New York 1940ko Henry King estatubatuar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Robert Fulton asmatzaile eskoziarra New Yorkera heldu da 1807. urtean garraioa bizkortuko duen lurrunontzi bat eraikitzeko intentzioarekin. Denek barre egingo diote, Pat O'Grady ostalersak izan ezik, Fultoni aterpea eta diru-laguntza eskainiko diona.

## Aktoreak

* Alice Faye: Pat O'Day
* Fred MacMurray: Charles Browne
* Richard Greene: Robert Fulton
* Brenda Joyce: Harriet Livingstone
* Andy Devine: komodoroa
* Henry Stephenson: Robert L. Livingstone kantzelaria
* Fritz Feld: Pearl Streeteko tabernaria
* Ward Bond: Ragen
* Virginia Brissac: Mrs. Rudolph Brevoort

## Erreferentziak

* ↑ www.sansebastianfestival.com

## Kanpo estekak

* Datuak: Q2007178
# Little Odessa (filma)

Little Odessa 1995eko James Gray estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Joshua soldatapeko hiltzaile gupidagabea da, eta Brighton Beach bere txikitako auzora itzuliko da, hainbat lan zikin egitera. Auzo horretantxe bizi da New Yorkeko komunitate errusiarra.

## Aktoreak

* Tim Roth ... Joshua Shapira
* Edward Furlong ... Reuben Shapira
* Vanessa Redgrave ... Irina Shapira
* Maximilian Schell ... Arkady Shapira
* Moira Kelly ... Alla Shustervich
* Paul Guilfoyle ... Boris Volkov
* Natalya Andrejchenko ... Natasha

## Erreferentziak

* ↑ www.sansebastianfestival.com

## Kanpo estekak

* Datuak: Q628589
# Bessie Smith

Bessie Smith (1894ko apirilaren 15a - 1937ko irailaren 26a) blues abeslari afroamerikarra izan zen, Jazz Aroan oso ezaguna. "Empress of the Blues (Bluesaren enperatriza)" ezizenarekin, 1930. hamarkadako blues abeslari ezagunena izan zen. 1989an Rock and Roll Hall of Fame-n sartu zen. Bere garaiko abeslari handienetakotzat hartzen da maiz, eta eragin handia izan zuen blues abeslarien eta jazz abeslarien artean.
Chattanoogan jaio zen, Tennesseen, Smith gaztea zen gurasoak hil zirenean, eta bera eta bere sei anaiak bizirik atera ziren kaleko izkinetan abesten. Ma Rainey kide zen talde batean hasi zen birak egiten, gero, bere kabuz aritzeko, taldea utzi zuen. Columbia Records-ekin egin zuen grabaketa-karrera arrakastatsua 1923an hasi zen, baina ibilbide laburra egin zuen, 43 urte zituela hil zen auto-istripu baten ondorioz.

## Erreferentziak

* ↑ Bessie Smith: Controversy. SparkNotes October 4, 1937.

## Kanpo estekak

* Datuak: Q93349
* Multimedia: Bessie Smith / Q93349
# Bardo (o falsa crónica de unas cuantas verdades)

Bardo (o falsa crónica de unas cuantas verdades) 2022ko Alejandro González Iñárritu mexikar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Nazioarteko sari ospetsu baten irabazle izendatu berri dute Silverio, Los Angeles hirian bizi den kazetari eta dokumental-zuzendari mexikar bat, eta sorterrira itzuli beharko du gizonak. Alabaina, bidaia sinple horrek muga existentzial batera eramango du ezustean.

## Aktoreak

* Daniel Giménez Cacho
* Griselda Siciliani

## Erreferentziak

* ↑ www.sansebastianfestival.com

## Kanpo estekak

* Datuak: Q106040462
* Multimedia: Bardo, False Chronicle of a Handful of Truths / Q106040462
# Bardigiano

Bardigiano, (italieraz: bardigiano), Italiako Emilia-Romagna eskualdearen bertako zaldi arraza bat da. Bere tamaina zein beste hainbat ezaugarriengatik ponien sailkapen taldean sartzen da.
Bataz besteko altuera soin gurutzera 149 cm koa da ponia izateko mugan.
Apenino mendien aldeko zaldi arraza bat da, zehazkiago Liguriar Apeninoen aldekoa. Zaldi arraza landatarra da, mendi inguruetara egokitua.

## Arrazaren historia

Arrazaren onespen ofiziala 1977. urtean izan zen, baina Bardigianoaren jatorria antzinakoa da. Beste hainbat zaldi arrazekin nahasketak moldatzen joan dira zaldi hau.

## Etimologia

Arrazak Bardi hiritik hartzen du bere izena, Parmako Apeninoetan, Emilia-Romagna eskualdean.

## Kanpo estekak

(Italieraz) Bardigiano zaldi arrazaren Elkartearen WEB-a
* Datuak: Q808022
* Multimedia: Bardigiano / Q808022

## Erreferentziak

* ↑ Arrazari buruzko artikuloa "The equinest" entziklopedian. http://www.theequinest.com/breeds/bardigiano/
* ↑ https://web.archive.org/web/20131203023838/http://www.bardigiano.it/home/en/caratteristiche.html
# Bardineto

Bardineto Italiako udalerri bat da. Savonako probintzian kokatuta dago, Liguria eskualdean. 749 biztanle ditu, 29,79 kilometro koadroko azaleran banatuta.

## Mugakideak

Bardinetok honako udalerri hauekin egiten du muga:
Calizzano Garessio Loano Pietra Ligure Boissano Castelvecchio di Rocca Barbena Giustenice Magliolo Toirano

## Kanpo estekak

* Datuak: Q270527
* Multimedia: Bardineto / Q270527
# Bardo

Bardoa edo koblari zelta Europako historia klasikoaren pertsonaia da, istorioak, kondairak eta poemak transmititzen eta bere herrien gertaerak kantatzen zituena.

## Bardoak historian zehar

Kaleetan zehar joaten ziren istorioak kontatzen, jendeari ahantz ez zekizkion. Oso beharrezkoak ziren, albiste, mezu eta kontakizun mota guztietako igorleak baitziren.
Hitza proto-zelta hizkuntzatik dator, eta "ahotsa altxatzea" edo "otoitz egitea" esan nahi du. Kultura horren kideen artean izaera sakratua zeukaten, eta izaki berezitzat hartuak ziren.

## Topaketa famatuak

Urtero ospatzen diren topaketa batzuetan, bardo guztiak biltzen dira bere ezagutzak partekatzeko.
* Eisteddfod Nazionala, Galesen.
* Fleadh Cheoil, Irlandan.
* Kan ar bobl, Bretainian.

## Adibide historikoak

* Alan-a-Dale
* Will Scarlet
* Amergin
* Homero
Kultura bakoitzak bere istorio kontalaria du, bai bardo, koblakari, skald edo juglarea deitua bazen ere.

## Kanpo estekak

* Datuak: Q215144
* Multimedia: Medieval bards / Q215144
# Bardoitza

Bardoitza, Nafarroa probintzian topa dezakegun euskal mendia da.
Zaila da Bardoitza mendiko gailurra kokatzea. Alde batetik, Urbasako zonalde honetan ez dago gorabehera handirik eta ez da erraza punturik gorenak zehaztea.
Bestetik, badirudi Bardoitza zonalde handi bateko toki-izena dela, Limitaciones, Dulantz eta Otsoportillo arteko baso eta belardiak barnean hartzen dituena.
Batzuetan Bardoitzako putzuen ondoko muinoa hartu izan da. Beste batzuetan Eraul izeneko kota harritsua agertzen da Bardoitza izendapean.
Edozein delarik ere, Bardoitza ingurune ederra da, Historiaurreko monumentuz, baso trinkoz, eta soro zabalez josia.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Bardoitza (Mendikat)

## Kanpo estekak

* Bardoitza, http://www.euskal-herria.org/.
# Bardo udalerria

Bardo ( (Audio·info)) Poloniako Silesia Behereko voivoderriko landa-hiri udalerri bat da, Ząbkowice Śląskie barrutian kokatuta. 73,03 km²ko azalera du eta 2017ko datuen arabera 5381 biztanle zituen.

## Kanpo estekak

* Udalaren webgunea
* Datuak: Q2467294
* Multimedia: Gmina Bardo / Q2467294
ieaSilesia Behereko voivoderriko udalerriak :
# Bardiya

Bardiya (antzinako persieraz: 𐎲𐎼𐎮𐎡𐎹‎ Bardiya) edo Esmerdis (antzinako grezieraz: Σμέρδις, Smerdis) Persia gobernatu zuen akemenestar leinuaren kidea izan zen, K.a. 522an hila. Ziro II.a Handiaren semea eta Kanbises II.aren anaia, K.a. 522an zenbait hilabetez Akemenestar Inperioa gobernatu zuen ala Gaumata aztiak bere itxura egin zuen.

## Erreferentziak

* 1 2 Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 6 or..
* ↑ Akbarzadeh, D.; Yahyanezhad, A.. (2006). The Behistun Inscriptions (Old Persian Texts). Khaneye-Farhikhtagan-e Honarhaye Sonati, 59 or. ISBN 964-8499-05-5..
# Bardmoor (Florida)

Bardmoor Ameriketako Estatu Batuetako erroldak esleitutako leku bat da. Pinellas konderrian dago, Florida estatuan. 9.852 biztanle ditu, 5,921812 kilometro koadroko azaleran banatuta.

## Ikus, gainera

* Pinellas konderria

## Kanpo estekak

* Datuak: Q4860172
# Liu Shiying (atleta)

Liu Shiying (txinera sinplifikatuz: 刘诗颖, Muping barrutia, 1993ko irailaren 24a), txinatar xabalina jaurtitzailea da, Tokio 2020ko Olinpiar Jokoetan urrezko domina lortu duena. Asiar emakumezko batek lortzen duen aurreneko garaipen olinpikoa da xabalina jaurtiketan.

## Kirol ibilbidea

2012ko Txinako Jokoetan ezagun egin zen gazte mailako errekorra ezarri baitzuen, 57'52m. Urte bereko munduko txapelketan marka hobetu arren (59'20m) zilarrezko domina eskuratu zuen Sofi Flinck suediarraren atzetik. Ordutik aurrera marka hobetuz joan da.
Rioko Olinpiar Jokoetan ez zen finalerako sailkatu eta 23. egin zuen. 2017ko munduko txapelketan ere apal ibili zen. 2018ako Asiako Jokoetan urrezko domina lortu eta bultzada berria eman zion ibilbideari. 2019an Munduko txapeldun eta Tokio Olinpiar Jokoetan urrezko domina eskuratu zuen.

## Nazioarteko palmaresa

Udako Olinpiar Jokoak :
| Urtea | Lekua | Domina | Kategoria | Marka |
| 2016 | Rio de Janeiro Brasil | 23.a | xabalina-jaurtiketa | 57.16 |
| 2021 | Tokio Japonia | 01 ! | xabalina-jaurtiketa | 66.34 |
| Munduko txapelketak |||||
| Urtea | Lekua | Domina | Kategoria | Marka |
| 2017 | Londres Erresuma Batua | 8.a | xabalina-jaurtiketa | 62.84 |
| 2019 | Doha Qatar | 02 ! | xabalina-jaurtiketa | 65.88 |
| Asiako txapelketak |||||
| Urtea | Lekua | Domina | Kategoria | Marka |
| 2015 | Wuhan Txina | 01 ! | xabalina-jaurtiketa | 61.33 |
| Asiako Jokoak |||||
| Urtea | Lekua | Domina | Kategoria | Marka |
| 2018 | Jakarta Indonesia | 01 ! | xabalina-jaurtiketa | 66.09 |

## Erreferentziak

* ↑ (Ingelesez) «LIU Shiying claims Asia’s first-ever Olympic gold in women’s javelin» Tokyo 2020 (Noiz kontsultatua: 2021-08-23).
* ↑ «Several junior world leads posted in Changzhou | NEWS | World Athletics» www.worldathletics.org (Noiz kontsultatua: 2021-08-23).
* ↑ (Ingelesez) «Athletics - Final Results» .. (Noiz kontsultatua: 2021-08-23).

## Kanpo estekak

* Datuak: Q402097
* Multimedia: Liu Shiying / Q402097
# Liu Qingyi

Liu Qingyi (txinera tradizionalez: 劉清漪; txinera sinplifikatuz: 刘清漪; pinyinez: Liú Qīngyī; Huixian, Henan, 2005eko urriaren 19a), 671 ere deitua, txinatar breakdancer da.

## Biografia

Liu Qingyi Henan probintziakoa da jatorriz. Bederatzi urterekin hasi zen kalean dantzan. 2022an, Outbreak Europe lehiaketan parte hartu zuen eta Txinako kirolari batek nazioarteko break dance ekitaldi batean lortutako lehen domina jaso zuen. 2023ko urrian, breakdanceko lehen urrezko domina irabazi zuen Asiako jokoetan eta 2024ko Udako Olinpiar Jokoetarako sailkatu zen. Urte berean, finalean amaitu zuen Red Bull BC One taldean, eta Ami Yuasa japoniarraren aurka galdu zuen.
2024an, brontzezko breaking domina irabazi zuen 2024ko Udako Olinpiar Jokoetan.

## Erreferentziak

* ↑ «671» Olympics.com.
* ↑ (Ingelesez) People's Republic of China's breaking "Queen" Liu Qingyi: Be yourself, enjoy the music, enjoy the stage. .
* ↑ (Frantsesez) «Jeux asiatiques de Hangzhou : les Chinois remportent la première médaille d'or en break dance» french.china.org.cn (Noiz kontsultatua: 2024-09-06).
* ↑ (Ingelesez) Hangzhou, Lin Xiaoyi in; Beijing, Bi Mengying in. «Bgirl wins China’s 1st breaking title at Asian Games - Global Times» www.globaltimes.cn (Noiz kontsultatua: 2024-09-06).
* ↑ (Ingelesez) «Learn B-Girl 671’s secrets for unlocking the breaking puzzle» Red Bull 2024-08-19 (Noiz kontsultatua: 2024-09-06).
* ↑ (Frantsesez) «REPORTAGE. JO de Paris 2024 : ambiance, Snoop Dogg, premier titre… A la Concorde, le break a vécu une entrée olympique historique» Franceinfo 2024-08-09 (Noiz kontsultatua: 2024-09-06).

## Kanpo estekak

* Datuak: Q115632837
# Liu Shaoqi

Liu Shaoqi (Ningxiang, Hunan, 1898ko azaroaren 24a - Kaifeng, Henan, 1969ko azaroaren 12a) txinatar iraultzake eta politikaria izan zen. Txinako Herri Errepublikako bigarren presidentea izan zen 1959tik 1968ra.
Moskun ikasi zuen eta 1921ean Txinako Alderdi Komunistara batu zen. 1927an Batzorde Zentraleko kide hautatu zuten. Herriaren Kongresu Nazionaleko Batzordeko presidentea (1954 - 1959), Txinako Alderdi Komunistako lehen presidenteordea (1956 - 1966) eta errepublikako presidentea (1959 - 1968) izan zen.
1966tik Mao Zedongek kritikatu eta purgatu zuen. Txinako Iraultza Kulturalean espetxeratu zuten, eta 1980an birgaitu zuten.
* Datuak: Q16988
* Multimedia: Liu Shaoqi / Q16988
# Liu Shengshu

Liu Shengshu (2004ko apirilaren 8a) txinatar badminton jokalaria da. Nesken binakako eta mistoen kategoriak irabazi zituen 2022ko Gazteen Munduko Txapelketan. 2023ko Asiako Talde Mistoko Txapelketa irabazten lagundu zion talde nazionalari. 2024ko Udako Olinpiar Jokoetan zilarrezko domina lortu zuen emakumezkoen binakako ekitaldian.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Bikoteka |
| Asiako Txapelketa ||||
| Urtea | Lekua | Domina | Kategoria |
| 2024 | Ningbo | 03 ! | Bikoteka |

## Erreferentziak

* ↑ Players: Liu Shengshu. Badminton World Federation.
* ↑ Gunston, Jo. (30 October 2022). Badminton World Junior Championships 2022: China win three of five finals on last day. International Olympic Committee.
* ↑ Sukumar, Dev. World Juniors: China sweep doubles titles. Badminton World Federation.
* ↑ Asia Mixed Team Championships: China reign again. Badminton World Federation 20 February 2023.

## Kanpo estekak

* Datuak: Q110938002
# Liu Xiaobo

Liu Xiaobo (txinera tradizionalaz, 劉曉波; txinera sinplifikatuaz, 刘晓波; pinyinez: Liú Xiǎobō) (Changchun, Jilin probintzia, Txinako Herri Errepublika, 1955eko abenduaren 28a - 2017ko uztailaren 13a) Txinako intelektual eta giza eskubideen defendatzailea da. Txinako PEN klubeko lehendakaria da 2003tik. 2009ko ekainaren 23an atxilotu zuten "estatuko botereen aurkako altxamendua bultzatzea" leporatuta, Txinako beste intelektual talde batekin batera 08 Gutuna izeneko gutuna idatzi eta gero. Gutun horretan, Txinak mendebaldeko herrialdeen demokrazien antzeko sistema behar zuela azaltzen zen.
Hamaika urteko espetxe zigorra eta bi urteko eskubide politikoen ezabapena ezarri zioten. Espetxean zela, Bakearen Nobel Saria jasotzeko hautagai izendatu zuten. 2010eko urriaren 8an aukeratu zuten saridun.

## Erreferentziak

* ↑ «Liu Xiaobok irabazi du Bakearen Nobel Saria» Berria 2010-10-08.

## Ikus, gainera

* Giza Eskubideen Aldarrikapen Unibertsala

## Kanpo estekak

* (Ingelesez) Liu Xiaobori buruzko informazioa Nobel fundazioaren webgunean.
* Datuak: Q41617
* Multimedia: Liu Xiaobo / Q41617
# Liu Xin

Liu Xin (txinera tradizionalez: 劉歆; Wade–Giles: Liu Hsin; c. K.a. 50 – k. o. 23) txinatar historialari, matematikari eta editorea zen. Liu Xiang (K.a. 77- K.a. 6) aditu konfuzianistaren semea izan zen. Liuk "Bat-etortze hirukoitza" zeritzan astronomia-sistema berria sortu zuen eta Kristo ondorengo 8. urtean argitaratu zuen bere testuliburuaren atal batean.
Marteko krater bati bere izena jarri zioten.

## Kanpo estekak

* Datuak: Q453449
# Liu To zubia

Liu To zubia edo LTB (txinera tradizionalez: 寮肚橋; txinera sinplifikatuz: 寮肚桥; pinyinez: Liáodù Qiáo) Txinako Herri Errepublikako Hong Kong administrazio bereziko eskualdean dagoen zubia da.

## Ezaugarriak

Zubia Liu To haranean dago Tsing Yi uhartean. Tsing Yi Mendebaldeko kalearen zati da eta 1985 eta 1987 urteen artean eraiki zen. Zubiak bi errei ditu norabide bakoitzeko eta gehienezko argia 175 metrokoa da.
Errepideak N547 zenbakia dauka Hong Kongeko gobernuak jarritako zenbakiaren arabera.

## Ikus, gainera

* Txinako zubien zerrenda

## Kanpo estekak

* (Ingelesez) Zubiari buruzko informazioa duen webgunea.
* Datuak: Q6653756
* Multimedia: Liu To Bridge / Q6653756
# Liu Shiwen

Liu Shiwen txineraz 刘 诗雯 Shiwen Liu, (Fushun, Liaoning (Txina), 1991ko apirilaren 12a) mahai-tenisean lehiatzen den kirolari txinatarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro), urrezko domina eskuratu zuen Txinako taldearekin, taldekako modalitatean, Alemaniako (zilarrezkoa) eta Japoniako (brontzezkoa) hirukoteen aurretik sailkatuz. Hauek osatzen zuten Txinako hirukotea: Liu Shiwen, Li Xiaoxia eta Ding Ning-ek.
2020ko Udako Olinpiar Jokoetan, Tokio 2020an (Tokio), zilarrezkoa eskuratu zuen Txina ordezkatuz, Xu Xin herrikidearekin, binakako mistoa modalitatean, Japoniako bikotearen (urrezkoa) atzetik eta Taipei txinatarrekoaren (brontzezkoa) aurretik sailkatuz.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Taldeka, emakumezkoa |
| 2020 | Tokio Japonia | 02 ! | Binakako, mistoa |

## Erreferentziak

* ↑ ITTF-ren sailkapena ITTF webgunea 2021-11-12an begiratua
* ↑ «Liu Shiwen» olympedia.org 2021-11-12an begiratua(Ingelesez)
* ↑ «Liu Shiwen» Olympics.com 2021-11-12an begiratua (Gaztelaniaz)
* ↑ "Mahai-tenisa, taldeka, emaitzak 2016" olympedia.org (Ingelesez)
* ↑ "Mahai-tenisa, binakako mistoa, emaitzak 2020" olympedia.org (Ingelesez)

## Kanpo estekak

* Datuak: Q443175
* Multimedia: Liu Shiwen / Q443175
# Belorusskaia (Koltsevaia linea)

Belorusskaia, errusieraz Белору́сская, euskaraz Bielorrusia, Moskuko metroko Koltsevaia linearen geltokietako bat da, Errusiako Mosku hiriburuan. 1952an inauguratu zen.
* Datuak: Q816141
* Multimedia: Belorusskaya-Koltsevaya / Q816141
# Belorusskaia (Zamoskvoretskaia linea)

Belorusskaia, errusieraz Белору́сская, euskaraz Bielorrusia, Moskuko metroko Zamoskvoretskaia linearen geltokietako bat da, Errusiako Mosku hiriburuan. 1938ko irailaren 11an inauguratu zen.
Bertan, Vladimir Lenin iraultzailearen soin bat ikusgai dago.
* Datuak: Q1348899
* Multimedia: Belorusskaya-Radialnaya / Q1348899
# Beloso

Beloso Nafarroako Iruñea hiriburuko auzo bat da. Hiriaren ekialdean dago, Burlatarako bidean.

## Izena

“Beloso” hitzak euskaran jatorria du, eta esanahia “amildegi handia” izango litzateke.

## Kokalekua

Auzoaren mugak honako hauek dira: iparraldetik Arga ibaia eta Burlata udalerria, mendebaldetik Arga ibaia eta Magdalena auzoa, hegoaldetik Bigarren Zabalgunea eta Lezkairu auzoak, eta mendebaldetik berriz Erripagaina auzoa (azken hau Burlata, Uharte, Sarriguren eta Mendillorri udalerrien artean banatua).

## Ondarea

* Iruñeko apaiztegia
* Belosoko oinzubia‎
* Belosoko zubia‎
* Huarte etxea

## Garraioa

Auzo honetan Eskualdeko Hiri Garraioaren line bat da:
Eskualdeko Hiri Garraioa Beloso :
Eguneko Zerbitzua :
iea  10  Belosogoiti ↔ Orkoieniea 10  Belosogoiti → OrkoienIRUÑA (Beloso)San Migel • San Juan de DiosIRUÑA (2. Zabalgunea)Bexe Nafarroa (Apaizgaitegia) • Bexe Nafarroa /28 • Merindadeen 1-2IRUÑA (Alde Zaharra)Sarasate (Nafarroako Foruak)IRUÑA (1. Zabalgunea)Navas de Tolosa (Hiru Erregeen)IRUÑA (Donibane)Baiona 4 • San Roke /17 • Iratxe 34 • Iratxe 54IRUÑA (Sanduzelai)Nafarroa/Juaristi Doktorea • Etxauri /1ORKOIENEtxauri /7 • Etxauri (Osasunetxea) • Txapetalegi/Miguel Hernandez • Rafael Alberti /1 • Alberti /33 • Gurutzetxuria /16 • TxulapainIkus artikulua: 10. linea (Eskualdeko Hiri Garraioa)iea 10  Orkoien → BelsoogoitiORKOIENTxulapain • Gurutzetxuria 14 • Rafael Alberti 29 • Rafael Alberti 3-5 • Martxoaren 8/Jorge Oteiza • Ipertegi Industrialdea • Etxauri 7IRUÑA (Sanduzelai)Etxauri 1 • Nafarroa 3IRUÑA (Donibane)Iratxe 41 • Iratxe 27 • San Roke 17 • Baiona 5IRUÑA (1. Zabalgunea)Armada (Zitadela)IRUÑA (2. Zabalgunea)Oliveto Kontea 3 • Bexe Nafarroa 14 • Bexe Nafarroa 34 • Bexe Nafarroa (Apaizgaitegia)IRUÑA (Beloso)San Juan de Dios • San MigelIkus artikulua: 10. linea (Eskualdeko Hiri Garraioa) :

## Erreferentziak

* ↑ Belosoko oinzubia. Arga ibaia: Magdalenako zatia

## Kanpo estekak

* Datuak: Q16516539
# Belosogoiti

Belosogoiti Iruñeko Beloso-Erripagaña barrutian dagoen Beloso auzoko zati bat da.
Belosoko erriparen gainean dago, Belosobeitirekin kontrajarrita, Arga ibaiak inguratzen duen terraza batean dagoena.